På vei mot Fremtidens kulturskole

## «Kulturskolen som utviklingsaktør i fremtidens kommune»

Prosjektledelsen vil gjerne lage et enkelt og tilgjengelig materiale, som gjør at alle regioner og kommuner kan nyttegjøre seg materialet i rapporten [«På vei mot Fremtidens kulturskole»](https://www.digiblad.no/kulturskoleradet/pa-vei-mot-fremtidens-kulturskole-rapport-januar-2021/).

Derfor lager vi nå tre «temapakker» som henger sammen:

* Hovedfunn i rapporten og bakgrunn for arbeidet
* Kulturskolen i samfunnet
* Kulturskole hele livet

# Forberedelser til temapakke 3

Som forberedelse til dette verkstedet, ber vi alle deltakerne om følgende:

Les dette kapitlet i rapporten: [Kulturskole hele livet](https://www.digiblad.no/kulturskoleradet/pa-vei-mot-fremtidens-kulturskole-rapport-januar-2021/)

Les kapittel 1 & 2 i Rammeplan for kulturskolen:   
[«Fordypning og mangfold»](https://www.kulturskoleradet.no/rammeplanseksjonen/rammeplanen)

Noter stikkord:

* Dine tanker om viktige poenger i kapitlet og koblinger til rammeplanen
* Hva er viktige kjennetegn på fremtidsbilde av «kulturskolen som lokalt ressurssenter» i deres kommune?
* Hvordan kan deres kommune nå nye og andre målgrupper enn tidligere, med utgangspunkt i kulturskolens potensiale?
* Hvordan kan deres kommune bidra til større innbyggermedvirkning, både generelt og i kulturskolen spesielt, særlig blant barn og unge?

Reflekter gjerne med andre på egen arbeidsplass og i egen kommune, på forhånd. Skoleeier (både politisk og administrativt), eget personale og ledere/kollegaer fra andre sektorer, kan være nyttig og relevant.

Målet med presentasjonene og arbeidet rundt dette, er å gjøre rapporten tilgjengelig og anvendbar. Så oversettelse til egen kontekst og prosesser sammen med andre er en god inngang til å gjøre materialet aktivt og for å benytte det som en ressurs.

Aktuelle lenker:

* [Nettsida Fremtidens kulturskole på kulturskoleradet.no](https://kulturskoleradet.no/vi-tilbyr/fremtidens-kulturskole)
* [Rapporten «På vei mot Fremtidens kulturskole»](https://www.kulturskoleradet.no/vi-tilbyr/fremtidens-kulturskole/fremtidens-kulturskole-rapporter)
* [Filmen Fremtidens kulturskole](https://vimeo.com/453660113)